  Туспуктэм: vk.com (Администрация Малопургинского района) Наталия Сильвестрова Пичи Пурга ёросысь Аксакшур гуртын вань ожкалык ёзэтъёслы сӥзем синпелет усьтӥзы. Памятник войскоослэсь огазеяськонзэс возьматэ. Со сярысь ёрос администрацилэн пресс-службазы ивортӥз. Сӥё-дано ужрадын кункрезь чузъяськиз, кункышетъёсты ӝутӥзы. Германиын совето ожкалык группае пыриськемъёс, кунгожез утисьёс, десантникъёс, танкистъёс но зарезьчис радэн султӥзы. « Синпелетэз усьтон – со бадӟым ужрад гуртын улӥсьёс но, оглом ёрос понна но. Со Росси армиын гажан но данъяськон мылыкыдын служить каремъёслы но али служба нуись пиосмес буре ваён но сӥлы карон » Оксана Дерендяева, Пичи Пурга ёрос тӧролэн мерлыко ужпумъёсъя воштӥсез Синпелетэз Пичи Пургаысь искусствоосъя нылпи школаысь дышетӥсь, суредась Виктор Яковлев кылдытӥз.  Тодэ вайытом, Глаз ёросысысь Туктым гуртын ожъёсы пыриськем гуртооссылы мемориал усьтӥзы. Тегъёс: синпелет ожгарчиос ПичиПурга Удмуртия буреваён  